Diari Oficial de la Generalitat Valenciana


Sumari del DOGV 4127, del 14-11-2001 (2001/10723)

Informació pública del programa d'actuació integrada (P.A.I.) per al desenvolupament de la unitat d'execució del P.R.I. Madrigueres Sud del PGOU de Dénia.
----------------------------------------------------------------------------------------------------------------------------------------------------------

### Dades del document

Número de DOGV
:   4127

Data del DOGV
:   14-11-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/10523


Organisme emissor
:   Ajuntament de Dénia

Tipus de document
:   Anunci

Informació pública del programa d'actuació integrada (P.A.I.) per al desenvolupament de la unitat d'execució del P.R.I. Madrigueres Sud del PGOU de Dénia. [2001/M10602]
  
La mercantil Arguti, SL, representada pel senyor Francisco Gutiérrez Santamaría, ha formulat programa d'actuació integrada (P.A.I.) per al desenvolupament de la unitat d'execució del P.R.I. Madrigueres Sud del PGOU de Dénia, compost per alternativa tècnica del programa de la unitat d'execució, pla de reforma interior, annex d'homologació i projecte d'urbanització de l'àmbit de l'actuació integrada, a l'empara del que disposa la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394, de 24 de novembre de 1994).
  
En aplicació del que estableix l'article 46.3 de la LRAU, pertoca sotmetre el mencionat programa, amb tota la documentació annexa, a informació pública per un termini de 20 dies hàbils, comptats a partir del següent dia a la publicació d'aquest anunci en el Diari Oficial de la Generalitat Valenciana.
  
Es fa constar que, durant aquest termini, els interessats en aquest procediment podran formular qualssevol al·legacions que els convinguen segons dret, així com altres alternatives tècniques; en aquest cas es presentarà una caució d'1.000.000 de pessetes. Aquesta pròrroga es publicarà al tauler d'edictes d'aquest ajuntament, i es comunicarà a aquelles persones que hagen presentat proposicions juridicoeconòmiques.
  
La documentació esmentada com l'expedient administratiu podran ser consultats a les oficines municipals de l'Àrea de Planejament Estratègic i Gestió Urbanística, situada a la Ronda de les Muralles, número 45 (antic institut de Formació Professional), els dies hàbils, de 09.00 a 13.00 hores.
  
Les al·legacions que, si escau, s'hi formulen, es presentaran davant l'Ajuntament de Dénia, dirigides a l'Àrea de Planejament Estratègic i Gestió Urbanística.
  
Els propietaris i titulars de dret afectats per la reparcel·lació forçosa estan obligats a exhibir els títols que posseïsquen i declarar les situacions jurídiques que coneguen i afecten les seues finques.
  
Per últim, mitjançant aquest edicte, segons el que preceptua l'article 46, paràgrafs quart i cinqué de la citada Llei 6/1994, es posa en coneixement dels interessats que el termini de cinc dies hàbils per a presentar les proposicions juridicoeconòmiques comença el dia hàbil següent a la finalització del termini de 20 dies esmentat anteriorment. Durant aquest termini podran formular-se les proposicions indicades en l'Ajuntament de Dénia, en horari de 09.00 a 13.00 hores. Finalitzat aquest segon termini, el següent dia hàbil, excepte si és dissabte, cas en què haurà d'entendre's el dia hàbil immediat posterior, tindrà lloc l'acte d'obertura de pliques a les oficines municipals de l'Àrea de Planejament Estratègic i Gestió Urbanística.